همدا راز په کابل کې د معتادینو د بیا زده کړې او درملنې پینځه زره بستریز مرکز هم جوړ شوي او له ټول هېواد څخه یې ۱۱۵۲۲۰ تنه معتادین راټول او درملنه یې کړې ده۔

په هېواد کې له نشه يي توکو سره د مبارزې په ډګر کې عملي اقدامات، بریاوې او پرمختګونه حتی په کم وخت کې او په محدودو امکاناتو سره له افغانستان څخه د نشه يي توکو د له منځه وړلو په لاره کې د اسلامي امارت د قوي ارادې څرګندونه کوي۔

اسلامي امارت په دې مهمه مبارزه کې چې ویجاړونکي پایلې یې د نړۍ نورو هېوادونو ته زیان رسوي، له نشه یي توکو سره د مبارزې له نړیوالو همکارو سازمانونو څخه غوښتنه کیږي، چې د افغانستان اسلامي امارت له پروګرامونو سره د همکاري ترڅنګ د کروندګرو لپاره د بدیل معیشت برابرولو، په نشه یي توکو د روږدو کسانو د درملنې او نورو برخو کې له موږ سره دې همکاره او همغږي اوسي